
1. Ínnumerabiles inter difficultates primis evangelii praeconibus superandas haud minima erat 
magna illa ac paene miranda Iudaeorum in legem Moysis reverentia. Multi enim accurata legis 
observantia salutem se consequi posse arbitrati") aures ргаефсайош evangelii penitus praecluserunt, 
illi vero, qui Christo nomen dederant, quum persuasum haberent, nunquam finem habituram esse legem 
mosaieam, sed in posterum etiam tanquam zoówvaow quendam fore religionis christianae, non solum 
sibi omnia legis praecepta accurate servanda, sed etiam eos, qui relictis deorum templis sese ad 
christianam religionem converterant, adducendos esse duxerunt, ut legi sese submitterent et ita quasi 
per gradum quendam ad summam veritatem ascenderent. Quae opinio quanto religioni christianae 
propagandae impedimento fuerit, facile intelligitur.  Ethnieis enim jugum legis imponere, quod ipsi 
Iudaei vix ferre valebant?) idem erat ae illis aditum salutis impedimentis vix superandis obstruere?). 
Porro si apostoli legis observantiam tantum ad salutem consequendam valere coneessissent, quantum 
eam valere Iudaei contendebant, nonne magnopere timendum erat, ne operis redemptionis vera vis ae 
virtus obtegeretur et obseuraretur? Quod ita esse пето apostolorum rectius meliusque S. Paulo 
perspexisse ae sensisse videtur’). Et qui quondam „supra modum persequebatur et expugnabat ecclesiam 
Dei et proficiebat in judaismo supra multos eoaetaneos suos, abundantius aemulator existens paternarum 
traditionum^ 5), munus suscepisse videbatur, evangelii jura et honorem а mosaismi arrogantia defendendi, 
id quod eo facilius assequi potuit, quum omni, qua tune Iudaei excellebant, doctrina satis instructus esset. 

2. Recte tune plebis duces et doctores Pharisaei finem, in quem omnes hominum actiones 
tenderent, esse justitiam (дехагообт) docuerunt, non ita recte de via sentientes, qua ad hune finem 
posset perveniri. Credebant enim, hane se justitiam diligenti atque accurata omnium legis praeceptorum 
observantia consequi posse, alius justitiae quam vitae cum legis litera plene consentientis neque 
cognitione imbuti, neque desiderio ducti, quanquam prophetae iterum atque iterum ne hane quidem 
observantiam legis sufficere docuerant. Quem communem tune omnium errorem quum apostolus refutare 
niteretur, pluribus etiam de legis mosaieae in mores Iudaeorum formandos vi ac valore disserit simulque, 
quo in moribus spectaverit, exponit. 

Quae priusquam explanemus, statuendum nobis est, quam legis notionem seu quaenam legis 
praecepta apostolus in mente habuerit. Notum est enim, tres potissimum quasi partes legis distingui, 


1) Cf. Rom. 9, 31. 32. — 2) С. Matth. 23, 4; Luc. 11, 46; Gal 5, 1; Act. 15, 10. — 3) Cf. Act. 15, 19. — 
4) Gal. 2, 11; 2, 21; 4, 11; 5, 2. — 5) Gal. 1, 13. 14. 

quarum una praecepta mere moralia, altera caerimonialia, tertia amplectitur judieialia. Quaeritur 
igitur, utrum 8. Pauli animo praecepta tantum eaerimonialia et judieialia, an etiam moralia, 
an omnia simul obversata sint. Non omnes sacrae scripturae interpretes hac de re plane con- 
sentiunt; quum enim antiquiores, e quibus Chrysostomum, "Theodoretum, Oeeumenium, M. Victorinum 
nomino, Paulum opera sola quae dieuntur legalia intelligi voluisse contendant, alii, recentiores dico, 
ali addieti sunt opinioni. At rem diligenter perspicienti manifestum erit, apostolum revera ab operibus 
legalibus initium fecisse impugnandae legis eaque persaepe sola spectare?) пес tamen in his solis 
subsistere, sed omnia simul, non exceptis praeceptis moralibus, in disceptationem vocasse") Ubi igitur 
apostolus de legis. vi et, auetoritate, nulla distinctione faeta de universa lege agit, i. e. de omnibus 
ilis praeceptis et moralibus et caerimonialibus et judieialibus, quibus omnis vita ludaeorum et 
privata et publiea continebatur et regebatur, ne illis quidem observationibus minutissimis exceptis, 
quibus Pharisaei veluti septo quodam legem cireumdederant?). Et revera, ubi quaeritur, quid valuerit 
lex Moysis in vitam et mores Iudaeorum formandos quove speetaverit in moribus, nescio quomodo vel 
minima praecepta excipere potuerit, quum omnia pari jure a summo Deo sancita sint hominumque 
voluntatem obstringant?) ас proinde universae legis indoles sit moralis. Aliter judicandum erit, si non 
de legis vi morali, sed de abrogatione quaestio est. 

3. Hujus igitur legis vel diligentissima atque aecuratissima observantia neminem ad salutem, quae 
Фу và дехшобода nap тр 90 posita est, pervenire posse ut ostenderet, apostolus locos aliquot 
sacrae scripturae laudaverat, e quibus eluceret, nonnisi ex fide justitiam provenire posse"), unde 
conjecit, legem ne latam quidem esse eo consilio, ut ad salutem perduceret"). Rerum etiam eventu 
docet probatum esse, ex operibus neminem justificari; nam teste scriptura Iudaeos, quamvis legem 
habuerint bona quaeque jubentem et transgressoribus poenas gravissimas minitantem, vix melius sese 
gessisse populis vicinis omnesque ad unum peccatorum vinculis fuisse obstrietos"). Non ignorantes, 
quid sibi faciendum quidve fugiendum, eos servos factos esse peccati"), et mandatum, quod bonum 
fuerit et. ad vitam, faetum esse ad mortem “). Quare apostolus non dubitat legem vocare legem mortis 5), 
legem peccati et mortis'$) virtutemque peccati"). Cujus rei causam hane esse docuerat, quod nemo 
ad illam perfectam atque absolutam legis observantiam pervenire potuisset, quam lex ipsa viam salutis 
consequendae ае conditionem statuit ^). 

4. Hisce S. Pauli argumentis permulta sane erant, quae Iudaei possent objicere et revera videntur !?) 
objecisse. Convieium enim ingessisse videbatur non solum legi, quam Iudaei tanto honore ас reverentia 
prosequebantur, sed ipsi Deo legislatori. Quid? legem ab ipso Deo latam et solemni foedere confirmatam, 
quam observantes tot Israelitae non tenuem virtutis sanctitatisque laudem sibi acquisierant, nihilne 
valuisse ad mores hominum emendandos salutemque consequendam? Quae si ita essent, eur tandem 
lege opus fuit? Porro si nemo legis praecepta omnia explere valebat, nonne consequens erat, ut laqueis 
peccati sibi subditos irretiret ac proinde mala esset et reprobanda? Nonne ipse Deus, auctor legis, 
simul auctor factus est peccati? 


6) Gal. 3, 3; 4, 3. 9; сЕ. Act, 13, 38. 

7) Cf. August. Expos. in Gal. 3, 1 (n. 19): Haec quaestio ut diligenter tractetur, ne quis fallatur ambiguo, scire 
prius debet, opera legis bipartita esse. Nam partim in sacramentis, partim vero in moribus accipiuntur. Ad sacramenta 
pertinent circumcisio carnis, sabbatum temporale, neomeniae, sacrificia atque omnes hujusmodi innumerae observationes. 
Ad mores autem, non occides etc. Nunc ergo de his operibus maxime tractat, quae sunt in sacramentis, quanquam et 
illa interdum se admiscere significet etc, — Augustinum non injuria recentiores interpretes secuti sunt. Cf. Reithmayr, 
Commentar zum Briefe an die Galater S. 182. 

8) Cf. Sepp, Geschichte der Apostel, XV. — 9) Deut. 27, 26; cf. Gal. 3, 10. — 10) Hab. 2, 4; cf. Rom. 9, 31. 32; 
Gal. 3, 6 sequ. — 11) Gal. 3, 21 sequ.; cf. Rom. 11, 32. — 32) Rom. 3, 9—19; 6, 14. 19. 20. 21; 7,5; 11, 32; Gal. 3, 22. 
— 15) Rom. 2, 21—25. — М) Rom. 7, 10. 13. — 15) Rom. 7, 6. — 16) Rom. 8, 2. — 17) I. Cor. 15, 56. — 18) Deut. 97, 
26; Gal 3, 10; 5, 3; Rom. 10, 5; cf. Iac. 2, 16. — 19) Gal. 3, 19; Rom. 3, 8; 6, 1; 6, 14; 7, 7. 13. 

5. Quas adversariorum objeetiones tantum. abfuit, ut Paulus subterfugeret, ut, qui nullam reformidabat 
difficultatem, has quoque pro sui ingenii acumine refelleret ae solveret idque non modo falsis 
conclusionibus negatis ас rejectis, sed accurate exposita ea, quae intercedit inter legem et peccatum 
necessitudine. Tali modo respondet simul ad quaestionem, quo spectaverit quidque valuerit lex mosaica 
ad mores Israelitarum emendandos et salutem consequendam. Utitur autem apostolus hae de re 
disserens, ut assolet, tam difficili saepe atque obscuro dicendi genere, ut, ubi difficultates solvere 
nititur, eas auxisse videatur, quumque saepe oratio ejus ab eo, quod est propositum, longius deflectat 
ad alia, pluribus demum sententiis interpositis eo reversura, unde exorsa est, fit, ut non admodum 
facile sit statuere, quid Paulus de re proposita senserit ас docuerit, unde etiam magna illa inter sacrae 
Scripturae interpretes dissensio repetenda est. 

6. Ae primum quidem apostolus ita adversariorum objeetiones refellere studet, ut legi mosaicae 
iterum atque iterum illum vindieet scopum, quem eujusvis legis positivae finem agnoscere necesse est. 
Fert enim ita natura legis positivae, ut legi naturali in cordibus hominum inscriptae suecurrens doceat, 
quae bona quaeve mala sint, impellatque ad bonum, malum vero coereeat ae reprimat et ita animos 
hominum ad veram humanitatem et ad vitam legi divinae congruam perdueat. Quapropter etiam lex mosaica 
nihil aliud spectare debuit, quam ut naturalem veri bonique cognitionem primi hominis culpa non dico 
amissam, at diminutam atque obumbratam suscitaret augeretque, intellectum nova luce illustraret, 
voluntatem vero, eujus naturalis ad bonum inclinatio debilitata ас fere fracta erat, sanaret corroboraretque 
ad ea perficienda, quae bona reetaque esse ratio cognoverat. Neque aliter S. Paulus de legis indole 
ас fine sensit. Multi enim in epistolis praesertim ad Galatas et Romanos nobis occurrunt loci, qui 
amplius de vera apostoli sententia dubitare nos non permittunt. Primum non semel lege obumbratam 
plebis rerum divinarum cognitionem auctam esse indicat. Novit enim Israelita voluntatem Dei et probat 
utiliora, instructus per legem?), et confidit, se ipsum esse ducem caecorum, lumen eorum, qui in 
tenebris sunt?*?), eruditorem insipientium, magistrum infantium, habentem formam scientiae et veritatis 
in Іесе?°), docet alium, praedicat non furandum?), non moechandum, abominatur idola). Ita lege 
edoctus Israelita bene sciebat, quid bonum quidve malum. Recte igitur Paulus „рег legem“, inquit, 
„Cognitio peeeati“25), i. e. quidsit malum quaeve actio mala, non cognoscitur nisi рег legem?*). Nego equidem, 
aptius, quam expressit apostolus, veram naturam finemque legis exprimi potuisse. Primum enim jam 
in statu integritatis homo per legem ad cognitionem peccati pervenit. Lata enim lege sibi conscius 
faetus est, liberi arbitrii dono se esse praeditum, ita ut legi non magis obtemperare quam resistere se 
posse sciret. Ita per legem cognovit, eontra legem agi seu peccatum committi posse. —Commisso vero 
peccato, quum lex nihilominus firmiter constaret et praecepta imponeret voluntati et homo cognosceret, 
se toto coelo abesse ab eo, quod lex cordi inscripta postulavit, idem per hane ipsam legem cognovit 
suum peccatum vel intellexit, se esse peccatorem. Porro inde ab illo tempore minime eum fugere 
potuit, inesse animo appetitiones et inclinationes varias legis praecepto contrarias, sive, ut apostoli 
utar verbis, carnem concupiscere adversus spiritum, ita ut inde quoque facile colligere posset, naturam 
suam esse corruptam atque perversam et semetipsum esse peccatorem. Quod si jam de lege naturali, 
non minus valet de lege mosaica. Quum enim legis naturalis praecepta denuo animis inculcaret 
multaque antea incognita de natura boni et mali patefaceret, et ita Israelitis imaginem quodammodo 
divinam proponeret, ad quam se conformarent, factum est, ut culpae innatae et miserandae conditionis 
moralis conscientia, quae ingravescente malo magis magisque evanuerat, ita ut teste apostolo temporibus 
legislationem antecedentibus valde exigua esset — „sine lege enim“, inquit, „peccatum mortuum erat“27) 
— excitaretur et aleretur. Recte igitur apostolus „рег legem“, inquit, „cognitio peccati“) et alibi: 


20) Rom. 2, 18. — 21) Rom. 2, 19. — 22) Rom. 2, 20. — ?3) Rom. 2, 21; %) Rom. 2, 22. — 25) Rom. 3, 20. — 
26) Rom. 7, 7. — 27) Rom. 7, 8. — 28) Rom. 3, 20. 

„Peccatum non cognovi nisi per legem; namconcupiscentiamnesciebam, nisi lex diceret: Noneonceupisees“3). 
Eodem referendum est, quod alibi dicit: „Usque ad legem peccatum erat in mundo, peccatum autem 
non imputabatur, quum lex non esset/??, quae verba nonnulli interpretes ita explicant, ut non de 
divina, sed de humana imputatione dieta sint. Hunc autem legis eventum sibi velut finem proposuisse 
legislatorem, ut mox videbimus, docet apostolus. 

7. At non hune solum finem Paulus legi assignavit. Fert enim ita, ut supra diximus, natura 
legis, ut non solum doceat, quid bonum quidve malum, veramque hominis eonditionem moralem detegat 
et in conscientiam revoeet, sed ut ad observanda singula praecepta homines impellat et ita а malo 
revocet et ad bonum perdueat. Idem de lege mosaica valere legenti singula ejus mandata in 
promptu erit. Et quamvis peccatum penitus exstinguere non posset, quum radicem et fontem omnium 
malorum delere non valeret, tamen sine ulla dubitatione data erat, ut vim peccati ingravescentis 
aliquatenus frangeret et, quominus in immensum cresceret peccatorum numerus, prohiberet, id quod 
ipsius apostoli verbis satis probari potest. Admonentur enim lege Israelitae, ut omnia ipsius praecepta 
aceurate et diligenter eustodiant. „Хоп enim auditores legis justi sunt apud Deum, sed faetores legis 
justifieabuntur*?*.  Gravissimas deinde poenas ii dabunt, qui non agunt seeundum legis mandata); 
lex data erat ad vitam °°), erat igitur „sancta et mandatum sanctum et justum et bonum* 3!) et „spiritualis“ 39). 

8. Haec igitur e sententia S. Pauli legis mosaicae natura erat et finis, ut quid bonum esset quidve 
malum doceret voluntatemque impelleret, ut evitaret?*) hoe et perficeret illud. Quae quum apostolus traderet 
de natura, eventu et fine legis, jam aliqua saltem ex parte iis oceurrit, qui ipsius verbis perperam intelleetis 
opinari potuissent, legem ipsam per se malam esse fontemque peccati. Ad ceteras vero dubitationes supra 
commemoratas ita respondet, ut de malo legis eventu disserens simul statuat, hujus eventus causam non 
in ipsa lege positam esse, sed in infirmitate malaque hominis voluntate. „Nam quod impossibile 
erat legi, in quo infirmabatur per carnem ete.49). Quod quomodo fiat, fusius latiusque exponit 
Rom. 7, T sequ. Postquam enim de peccati sub lege imperio disseruit, de „lege mortis, in qua detinebamur* 99) 
deque „passionibus peccatorum, quae per legem erant et in membris nostris operabantur, ut fructificarent 
morti^*), dubitatio ei movetur, an non, quae de ratione legem inter et peccatum intercedente dixerat, in 
opprobrium legis verti possit, quasi peccato faverit, quare quaestionem instituit: „Quid ergo dicemus? 
lex peccatum est^)? respondetque praecise negans rejiciensque talem conclusionem, illico suam 
sententiam expressurus. Lex, ait, tantum abfuit, ut peccata velut fructum necessarium proferret 
eliceretque, ut, quod bonum est, cognitionem efficeret peccati. „Peccatum non cognovi nisi per legem* 4!) 
Homo enim sine lege non, ut opus est, cognosceret, appetitiones aliquot ex intimo pectore emergentes 
divinae voluntati et verae hominis naturae repugnantes ас proinde illicitas vitandasque esse, nisi et lex 
naturalis et hane approbans ineuleansque positiva ita esse eum doceret. ,, Nam concupiscentiam nesciebam, 
nisi lex diceret: Non eoneupisces^*). Dum autem ita lex, quae ejus est natura, mali bonique 
differentiam peccati tenebris obvolutam in conscientiae lucem edidit, aliud simul, quod malum erat, 
elieuit, quod tamen non ex legis natura profluxit, sed ex eausa accidenti, quae est hominis natura 


29) Rom. 7, 7. — 80) Rom. 5, 13. — 3!) Rom. 2, 13. — 2) Gal. 3, 11, — 9?) Rom. 7, 10. —9!) Rom. 7, 12. — 
35 Rom. 7, 14. 

86) СЕТ. Tim. 1, 9. Eodem referri possit, quod in epistola ad Galatas ait apostolus (3, 22. 23. 24), legem paedagogum 
fuisse in Christo. „Раедарориз enim“, inquit S. Hieronymus (Comm. in Gal. 3, 24), „parvulis assignatur, ut lasciviens 
refrenetur aetas et prona in vitia corda teneantur, dum tenera studiis eruditur infantia et ad majores philosophiae ac 
regendae reipublicae disciplinas metu poenae exercita praeparatur..... Denique et nomen paedagogi et ipsum sonat et est 
compositum ab eo, quod pueros agat i. e. ductet. Itaque et Moysi lex populo lascivienti ad instar paedagogi severioris 
apposita est, ut custodiret eos et futurae fidei ргаерагаге“. Et Ambrosius (Epistol. С. І. П, 74 n. 3): „lex severitatem 
gladii habet tanquam paedagogus baculum, ut imperfectae plebis infirmitatem poenae saltem denunciatione deterreat*. 

37) Rom. 8, 31. — 38) Rom. 7, 6. — 39) Rom. 7, 5. — 40) Rom. 7, 7. — 4) I c. — #2) 1. с. 


corrupta seu, ut ait apostolus, peceatum (dugori&) in eorde latens. Quod quamdiu praeceptum. externum 
hominem non ad obediendum provocavit, „tanquam поп esset, latebat, penitus ignorabatur, tanquam 
nescio in quibus tenebris sepultum^*?). Lata autem lege revixit peccatum, i. e. innata voluntatis in 
malum inclinatio excitata nitebatur іп vetitum. „Occasione autem accepta, peccatum per mandatum 
operatum est in me omnem concupiscentiam. Sine lege enim peccatum mortuum erat“). Rei autem 
demonstrandae eausa, quid ipse passus sit testatur, in omnes idem Israelitas tacita mentis cogitatione 
translaturus. Vivebat enim aliquando i. е. in infantia ante annos rationales **) sine lege, nesciens boni malique 
differentiam. Ubi autem ad annos discretionis pervenit et legem cognovit cordi innatam legemque 
externam, illico sibi conscius factus est, quot et quam diversae appetitiones et inelinationes hue et illuc 
in eorde fluetuarent. , Ego autem mortuus sum, et inventum est mihi mandatum, quod erat ad vitam, 
hoe esse ad mortem. Nam peccatum, occasione accepta, per mandatum seduxit me et per illud occidit^**), 
Lex igitur, quae data erat, ut bonas animae inelinationes adjuvaret et dominantes redderet, malas 
vero eoerceret et reprimeret, contrarium prorsus eventum habuit. Culpa tamen non legi tribuenda est, sed 
nimiae malarum ineclinationum potentiae, quae quum non solum meliores appetitiones, sed etiam alterum 
boni propugnaeulum, ipsam legem externam summi Dei voluntatem sanetam et inviolabilem annuntiantem, 
superaret, hominem multo magis peccatorum retibus ligarunt deterioremque fecerunt. Et quamvis 
lex ipsa sancta esset, et mandatum sanctum et bonum *), tamen, quominus peccata augerentur, prohibere 
minime valebat. Quam sancta sit lex quamque sanctum mandatum, ex hae ipsa inter varias animae 
inelinationes pugna optime cognoscit homo, adeo ut certo sciat, „quia lex spiritualis, ipse autem 
carnalis et venumdatus sub peccato*5). , Quod enim operor, non intelligo. Non enim quod volo 
bonum, hoe ago, sed quod odi malum, illud facio. Si autem, quod nolo, illud facio, consentio legi, 
quoniam bona est. Nune autem jam поп ego operor illud, sed quod habitat in me peecatum* 4^», 


9. Tali modo omnem dubitationem sustulit, quasi docuisset, legem esse fontem peccati, et jamjam 
apparet, quo sensu legis praeceptis vires hominum pares esse negaverit. At dixerint forsitan Iudaei: 
Quae si ita se haberent et si esset perspicuum, legem quamvis per accidens id effecisse, ut 
excitata naturali hominis in malum inclinatione transgressiones pareret ac proinde peccata augeret, cur 
tandem Deum legem dedisse putares, quam praevidit tantum malum esse effecturam? "Numquid non melius ве 
habuissent homines, si nunquam Dei voluntatem ex lege comperissent? Ad hane objectionem apostolus 
respondet, ita demum fieri potuisse, ut Israelitae plane cognoscerent veram peccati naturam et quam 
miseri essent quamque debiles et impotentes ad bonum perficiendum. Quo magis enim legis observationi 
operam navarunt, eo clarius intellexerunt non solum, quantum abessent ab ea conditione morali, quam 
lex postulabat, sed etiam, crescente in dies peccatorum vi et numero, se ex vinculis peccati expediri 
non posse, nisi gratia sua intercederet misericors Deus. Unde faetum est, ut toti miseriae suae sensu 


53) August ctr. duas Pelag. Epp. L, 9. 


^) Rom. 7, 8; cf. 4, 15: „lex iram operatur“, ubi apostolus non iram Dei intelligi vult, sed iram hominis, 
utpote qui ira commoveatur, quum legis praeceptis hoc et illud a se posci et ita liberum suum arbitrium limitibus 
circumscribi videat. 


45) August. ctr. duas epp. Pelag. 1. c. 9; cf. Hieron. ep. ad Algasiam Q. VIIL: Hanc legem nescit pueritia, ignorat 
infantia, et peccans absque mandato non tenetur lege peccati .... Quum autem mandatum venit, hoc est, tempus 
intelligentiae appetentis bona et vitantis mala, tunc incipit peccatum reviviscere, et ille mori reusque esse peccati, Atque 
ita fit, ut tempus intelligentiae, quo Dei mandata cognoscimus, ut perveniamus ad vitam, operetur in nobis mortem. 


46) Rom. 7, 10. — 47) Rom. 7, 12. — 48) Rom. 7, 14. — 49) Rom. 7, 15. 16. 17. sq. 

perfunderentur et propriis viribus diffisi a solo Deo liberationem desiderarent et ita praepararentur et 
disponerentur ad salutem in Christo consequendam ??). 

10. Duo igitur apostolus praecedenti expositione assecutus est; primum enim evicit, peccati 
сапват non in lege ponendam esse, sed in hominis infirmitate morali, tum autem, legem eo ipso, 
quod augendorum peccatorum ansam dedisset, multo majorem peccatorum cognitionem et conscientiam 
majusque futurae redemptionis desiderium ехсйавве et aluisse. Ita revera lex facta est paedagogus 
in Christo, ut ait apostolus*). 

Si quae S. Paulus de eventu morali legis mosaicae disseruit, animo тесойв, vix potes, quin ita 
afficiaris animo, ut credas, legem finem illum quidem, quem ei legislator proposuerat, minime asseeutam 
esse, Deum vero pro sua sapientia et bonitate ita omnia disposuisse atque ordinasse, ut vel ex malo 
illo eventu bonum homines perciperent fructum. At poterit aliquis dicere: Ergone Deus periculum 
fecit, legis auxilio vim peccatorum frangendi et innatam homini ad bonum inclinationem roborandi 
perdueendique ad imperium, postea vero, re infelieiter procedente, hoe quasi ultimo subsidio usus est, ut 
alia et longinquiore via ad finem sibi propositum perveniret? "Numquid lieet tale quid de Deo 
sentire? Numquid lieet sumere, ita Dei consilia irrita faeta esse, ut lex alium prorsus eventum haberet, 
quam qui a legislatore fuit intentus? 

11. Cui objectioni ut occurrat apostolus, eo perductus est, ut diceret, Deum minime hune legis eventum 
malum postea demum bene vertisse, sed statim ab initio secure praevisum aeterno suo consilio 
comprehendisse et ita quodammodo ut finem sibi proposuisse, id quod ita exprimit, ut affirmet, legem 
datam esse transgressionum gratia*?) vel eo ipso consilio, ut augeret peccatum seu abundaret delictum my 
quum hoe modo alium illum finem assequi niteretur, ut, quemadmodum peccata augerentur, ita simul 
augeretur peccatorum conscientia et desiderium futurae redemptionis cresceret, vel, ut apostoli utar 
verbis, „ut fieret supra modum peccans peccatum per mandatum^5*; ut videret aliam legem in 
membris suis repugnantem legi mentis suae et eaptivantem se in lege peccati?), et ut miseriae suae 
sensu penitus perfusus exelamaret: ,Infelix ego homo! quis me liberabit de corpore mortis hujus)? 
Dura sane et vix ferenda sententia! Licetne facere mala, ut veniant bona“)? Ап ubi finis est licitus, 
etiam media quaevis sunt licita? An licet permanere in peccato, ut gratia abundet")? Nonne ipse 
Deus hune legi assignans finem auctor aut saltem consors et socius faetus est mali? 

Restat, ut videamus, quomodo Paulus ad has objectiones responderit. Negat primum, „legem 
esse peccatum^??) quamvis peccata auxerit, et, ut supra demonstravimus, subtili expositione evincit, 
malam voluntatem male usam lege peperisse peccatum.  Objicientibus autem, si ex peccato illud 
proveniat bonum, ut non solum augeatur peccati conscientia erescatque desiderium futurae redemptionis, 
sed etiam superabundet gratia'?) licere, immo laudabile esse, permanere in peccato, ut omnium horum 
bonorum participes fiamus, ita respondet, ut hane conclusionem omnino rejieiat. , Quid ergo^, inquit, 
„dicemus?  permanebimus in peccato, ut gratia abundet? Absit. Qui enim mortui sumus peccato, 
quomodo adhuc vivemus in Ш0“%)? Et admonet Romanos, ut accepta per baptismum remissione 
peccatorum, in novitate vitae ambulent (v. 4) neve ultra serviant peccato (v. 6)“). 

Alio jam loeo) S. Paulus opportunitate usus est, animos Romanorum ad illud advertendi, 
quomodo haud raro ex malo bonum procedat. Ita infidelitatem Iudaeorum id effecisse, ut Dei justitia 
clariore in luce appareret. Unde illico adversarios suspicatur concludere posse et revera eonclusisse 


59) Cf. Rom. 7, 93. 24. 25: „Video autem aliam legem in membris meis repugnantem legi mentis meae et 
captivantem me in lege peccati, quae est in membris шев. Infelix ego homo! quis me liberabit de corpore mortis 


hujus? Gratia Dei per Iesum Christum Dominum nostrum“. 
5) Gal. 3, 22. 23. 24. — 52) Gal. 3, 19. 53) Rom. 5, 20. — У) Rom. 7, 13. — 55) Rom. 7, 23. — 56) Rom. 7, 24. 


57) Rom. 3, 8. — 568) Rom. 6, 1. — 59) Rom. 7, 7. — 9?) Rom. 5, 20. — 9!) Rom. 6, 1. 2. — 8) Cf. Rom. 6, 12. 13. 
63) Rom. 3, 3. sq. 

testatur?*); Si ergo ex malo provenit bonum, illud jam quodammodo desinit esse malum, vel si Deus 
pro sua bonitate et sapientia ex injustitia nostra sibi bonum seit parare, hoe ipso culpa nostra si non 
tollitur, tamen minuitur, et Deus jam non debet tam severe animadvertere in peccata nostra, quinimmo 
licet et laudabile est facere mala, ut bona inde sequantur?. Hane quoque conclusionem expresse 
rejicit apostolus simul ostendens, quam sit absurda ista sententia, qua omnis religio ас justitia evertatur 9), 
innuensque, рессай fontem non in Deo, sed in sola hominis perversa voluntate quaeri debere. 

12. Ita S. Paulus omnes illas quidem conclusiones falsas, quae ex ео, quod de fine legis 
mosaieae dixerat, deduci potuerunt, reprobat ae rejicit, nusquam tamen invenio, eum ipsam illam 
sententiam, quam juste duram vocare possis, retraetasse. Nonne inde sequitur, ut eam bene cum sanctitate 
et justitia legislatoris concordare crediderit? Nonne inde simul elucet, apostolum plus dicere voluisse, 
quam infirmitate hominis aucta esse peccata? Quare etiam sacrae scripturae interpretes поп aliter 
sibi judicandum arbitrati alii alia incedentes via, recte ita Paulum docuisse, evincere nitebantur. 

Forsitan quis dixerit, apostolum nimio disputandi ardore abreptum esse ad duram hane sententiam, 
mox tamen eam missam fecisse. Studio enim ductus, quaecunque fiunt, ad Dei voluntatem referendi et 
absolutam Dei in largiendis gratiis libertatem premendi atque urgendi, eo usque processit, ut non multum 
abesset, quin Deus malarum etiam hominis actionum auctor factus esse videretur. Et quasi suspicatus, quae 
dixerat perperam intelligi et falsarum eonelusionum ansam dare posse, non solum hasce rejicit, sed etiam alio 
loco ea qua par est perspieuitate de necessitudine, quae inter legem peccatumque intercedat, disputat. 
Quae autem hie clare ae dilueide affert, et veram ejus sententiam exprimere, et rectam et quasi 
authentieam locorum illorum obseurorum interpretationem continere videntur, ita quidem ut lege lata 
aucta sint peccata nonnisi vitio malaque hominum voluntate, quum occasionem ex lege sibi arriperent. 
Quare si apostolus illic nimis dure et obscure, hic vero praecise et perspicue de eadem re disputat, 
jam nobis non licere conjicias, illis locis magnam tribuere vim et auctoritatem indeque deducere, quae 
пес eum locis nulli dubitationi obnoxiis concordant, neque cum tota S. Pauli de hac re doctrina. Qui 
enim sane atque prudenter interpretatur, non ex obscuris et indeterminatis clara et manifesta, sed ex 
claris et manifestis obseura et indeterminata explicat. At nulla esse videtur haee diffieultatum solutio, 
quum, si ea tibi probaretur, apostolus nimiae audaciae ae temeritatis argueretur. Quid quod, ut mox 
patebit, alia superest interpretandi via ас ratio eaque menti 5. Pauli magis congrua! 

13. Quum apostolus Rom. 5, 20 et Gal. 3, 19 finem legi propositum esse dicat, quae Rom. 7, 7 
sq. et Rom. 8, 3 eventum ex infirmitate carnis profluentem esse ostendit, non pauci veterum sacrae 
Scripturae interpretum hos etiam locos non de fine (тедетеходс̧), sed de eventu (ёхВатихојс̧) ac proinde 
particulam „да“ ita accipiunt, ut non finalem causam, sed eventum denotet. Ita Chrysostomus =), 
Hieronymus, Theodoretus, Theophylactus, Oeeumenius, Thomas Aquinas55) Cornelius a Lapide, alii, 
quos recentiores aliquot sunt secuti. Quo jure nescio. Primum enim non convenit inter grammaticos, 


61) Rom. 3, 8. 

65) Rom. 3, 5: „Si iniquitas nostra justitiam Dei commendat, quid dicemus? Numquid iniquus est Deus, qui infert 
iram“? у, 7. 8: „Si veritas Dei in meo mendacio abundavit in gloriam ipsius, quid adhuc et ego tanquam peccator 
judicor? Et поп . . . faciamus mala, ut veniant bona“? 

%) Rom. 3, 6. 8. 

67) Comm. in Rom. 5, 20: 19 92 fva орх аѓітодоуѓос леймт, QAF èxpáosws orv, ov убо Oud тобто 
2909, iva nAsovdcg, GA 20697, ore иесбош xal dveAsv тд maodzrronaq, 58 dè rovvavr(ov où 
лао тр vro? vóuov фісо, dAÀd rijv топ Óeyouévov óaOvpuíav. 

68) Comm. in Gal. 3, 19: Et haec etiam causa potest ex his verbis accipi ut dicatur, quia lex posita est propter 
transgressiones adimplendas, quasi illo modo loquendo, quo apostolus dicit Rom. 5, 20: Lex subintravit, ut abundaret 
delictum, quod non est intelligendum causaliter, sed consecutive,'quia subintrante lege abundavit delictum et 
transgressiones sunt multiplicatae. 

an particula „ба“ consecutive. debeat intelligi®?); tum autem supra jam indicavimus, apostolum revera 
Iudaeorum objectionibus et sua de operatione divina. opinione eo deductum esse, ut ita de legis 
fine loqueretur. 

Similiter etiam nonnulli illud „то» лаоайдоват ҳйогу“ (Gal. 3, 19) ita intellexerunt, quasi apostolus 
Affirmasset, legem datam fuisse peccatorum eoercendorum gratia vel propter transgressiones terrore 
et minis coercendas, ut saltem metu retraherenturhomines a manifestis transgressionibus. Ita Chrysostomus ?), 
Theophylactus, Oecumenius, Hieronymus, inter recentiores Cornelius a Lapide, Rückert, Baur"). Ні 
quoque errasse videntur; nam etsi verborum conformatio hane sententiam non excludit, tamen illud 
»Xxéow** repugnat, quod revera nihil aliud significare potest nisi ,gratia^ seu „in favorem“ i. е; 
augendorum peccatorum gratia. Recte igitur Estius S. Augustini illud: ,/Transgressionis gratia posita 
est lex“ laudans observat: „Iam quod alicujus gratia fit, non fit ad ejus destructionem, sed profectum^ ??). 
14. His aliisque permoti eausis nonnulli interpretes et veteres et recentiores non dubitarunt verbis 
„ба“ et „gow“ illam tribuere vim, quam grammatica iis vindicat, et asserere cum apostolo, legem 
a Deo revera datam fuisse, ut augeret peccata?) ita tamen, ut peccatum prius in anima latens legis 
auxilio veluti morbus quidam occultus eliceretur et, ut palam se ostenderet, cogeretur. Nam peccatum; 
quamvis ante legem mortuum esset, i. e. non manifestaret se actionibus malis ideoque non cognosceretur, 
tamen exstitit latuitque in anima?) Huic autem morbo ea erat medela afferenda, ut venenum in 
oeculto serpens per venas deprehenderetur manifesto, apertaque ipsa ejus fieret natura. Quo speetare 
videtur Rom. 7, 13: „Sed peccatum, ut appareat peccatum, per bonum operatum est mihi mortem, 
ut fiat supra modum peccans peccatum per mandatum“. Neque alia sententia subesse videtur verbis 
Rom. 5, 20: „Ut abundaret delictum“, quam haee, homines hoe modo sibi conscios fieri peccati. Nam 
verbis, quae continentur versu 18: „Usque ad legem enim peccatum erat in mundo, peccatum autem 
non imputabatur, eum lex non esset“ conditio peccatoris lege nondum lata statui, qui ex lege obtinuerit 
(v. 20), opponitur. Quum autem in illa hominis conditione peccatum non cognitum fuisse dieat, consequens 
esse videtur, ut Бос loeo (v. 20) illud tantummodo ex tenebris in cognitionem venisse affirmet, ita ut 
illud „rò левове“ idem significet atque in conscientiam садеге??). Sed haee quoque interpretatio nulli 
obnoxia esset dubitationi, si ostendi posset, illa externa interni peccati manifestatione, qua efficitur, ut 
homo eo magis sibi conscius fiat peccati сшраедие, ipsum peccatum non augeri in culpa vel in gradu, 
id quod nemo facile contendet. Primum enim quum illud tantum verum ас proprium sit peccatum, 


$9) Winer, Grammatik des neutestamentlichen Sprachidioms, 6. Aufl, S. 406 ff. 

70) Comm, in h. l.: тоотёстр Pre wù) ФЕ Iouóaíoss dóeoc С хой «с čoyarov вЕомодайива хахѓос, 
САХ dvi yalwoŭ ó биос айтойс длехебивуос ў лохдейот, бъди ољ, хойоу magcgaívewv, вв xai ип) 
лісас, ÀX шос x&v ёх mås vOv ёутодбу, @оте où шходу tÒ хёодос тод убиог. 

71) Baur, Paulus der Apostel Iesu Christi, S. 574. 581. — 7?) Comm. in Gal. 3, 19. 

78) Ita Augustinus: Superbienti ergo, inquit, populo lex posita est, ut quoniam gratiam caritatis nisi humiliatus 
accipere non posset, et sine hac gratia nullo modo praecepta legis impleret, transgressione humiliaretur, ut quaereret 
gratiam, nec se suis meritis salvum бегі, quod superbum est, opinaretur: ut esset non in sua potestate et viribus justus, 
sed in manu mediatoris justificantis impium. 

74) Rom. 7, 8; cf. Chrysost. in h. L: véxgd, тортата ovg ойсо уувоциос` дгсау uiv ydg хай об лод 
toù vóuov, бте ucoroY' схогВёстеооу д диадот nerd тўр тоб vóuov 9002. Windischmann, Erklärung 
des Briefes an die Galater S. 84: Es sollte das Gesetz die Sünde als solche erkennbar und fühlbar machen, sie als das 
zeigen, was sie wirklich ist, und den Zustand geistigen Todes und völliger Lethargie zu der Vorstufe der Heilung bringen, 
wo die Sünde wenigstens in dem Schmerz und der Furcht des Gewissens lebendig ist. Olshausen (vgl Rothe, neuer 
Versuch einer Auslegung der Paulinischen Stelle Róm. 5, 12—21 S. 168): Er denkt sich das Gesetz wie eine wohlthütige 
Arznei, die eine in den innern edlen Theilen unerkannt wüthende Krankheit nach aussen heraustreibt. Idem fere statuunt 
Thomas, Catharinus, Estius, Meyer, alii. — 75) Cf. Rothe, 1. c. p. 175. 

quod cognoseitur, nonne sequitur, ut, quod hane peccati scientiam efficit, ipsum demum peccatum 
quodammodo pariat, et quod auget scientiam, simul augeat et peccatum, nulla ignorantiae excusatione 
sublevante? Tum autem, dum per legem elicitur peccatum (бшаотѓо), ut se manifestet malis actionibus 
(лаоалтеиата), simul crescit etiam internum peccatum, ut apostolus non obscure indicat Rom. 7, 13, 
ubi dieit, peceatum in corde latens oceasione mandati faetum esse „supra modum peccans peccatum“ et in 
apertam ргаеуапсайопеш impulisse, et Rom. 5, 21, ubi illud „zò zAeov&cc;** definit fuisse „Васев 
vic бисотѓос èv тф Javóro^, denique у. 20, ubi aperte dieit, abundante transgressione (zaodzronaC), 
simul abundasse peccatum (сбисотѓа). Quare quum lege lata non solum transgressiones formales 
effieerentur, sed etiam peccatum internum augeretur ас proinde homines ut magis sibi peccatorum 
conscii, ita etiam deteriores evaderent, nonne Deus, qui legem tulit, auctor aut saltem consors sociusque 
peccati? Respondent ad hane dubitationem interpretes, nihil effici hae objeetione, quum lex поп 
radicem ponat peccati, sed nonnisi fructus ejus ostendat?*) Neque enim per legem ipsam aucta esse 
peccata, sed ex occasione legis seu per accidens; Deum non effecisse, sed permisisse lege lata, ut 
homines suis viribus nimis fidentes in legem impingerent ejusque transgressores fierent et legis occasione 
peccata augerent'") Alii, inter quos Rothe?9) Rueckert'?) поп vident omnino, hie magnam esse 
difficultatem, dummodo ne statuatur, Deum proposuisse peccatorum inerementum legi tanquam finem 
ultimum.  Reetius mihi illi quam hi ratiocinati esse videntur, quamvis ne ita quidem ommis dubitatio 
sit sublata, quum facile quis dieere possit: Si Deus tam infelicem eventum fore legis praevidit, eur 
tandem tulit legem, quum praesertim Israelitas aliis certe et innumeris modis eo perducere posset, ut 
sibi conscii fierent peccatorum et redemptionis gratiam enixe desiderarent? 

15. Equidem nescio an caput IX. ad Romanos epistolae huic quaestioni tam difficili ac subobscurae 
lucem aliquam afferre possit, ubi non dissimili modo Dei operatio et hominis peccatum inter se 
conjunguntur. Ut enim apostolus ostendat, Deum non injuste egisse, quamvis permulti Israelitae, 
„quorum est adoptio filiorum et gloria et testamentum et legislatio et obsequium et promissio 50), 
ad justitiam in Christo non pervenerint, provocat ad plenam in largiendis denegandisve gratiis libertatem 
Dei, qui teste sacra вегіріша ex solo voluntatis suae arbitrio, nulla meritorum ratione habita, Iacob 
elegerit), Esau vero ad servitium praedestinaverit?), neque tamen injustitiae argui possit. Deinde, 
quod maximi momenti est, subjungit: „Igitur non volentis neque currentis, sed miserentis est Dei'*?) 
et exemplo Pharaonis allato: „Ergo cujus vult, miseretur, et quem vult, indurat^**) Та orationis 
contextu haee verba proeul dubio hune habent sensum: Deus Pharaoni minime denegavit gratiam 
suam neque regno eum neque potestate Iudaeos opprimendi et in servitute retinendi privans, sed novis 
in dies portentis et miraculis admonuit, ut Israelitis proficiscendi potestatem faceret. Qua ratione 
Pharao non modo non facilior, sed multo pertinacior evasit. Quaerenti vero, quis auctor fuerit obstinati 
Pharaonis animi, non haesitabis, quid respondeas, praesertim quum sacra scriptura aliis locis??) aperte 
dieat, ipsum Pharaonem, neglectis Dei monitis et minis, cor suum indurasse. Et revera gratiam suam 
largiens boni aliquid fecit Deus voluitque regem ad obsequium perducere, nullaque ratione 
obstrietus fuisse censendus est, ut a gratiis largiendis desisteret. Si nihilominus eventus divinae 
operationis alius prorsus fuit, quam qui fuerat intentus, Pharaoque magis magisque induratus est, non 


76) Windischmann l. c. p. 84: Der Einwurf, dass Gott hiemit selbst Urheber der Sünden sei, ist nichtig, da ja das 
Gesetz nicht die in der Erbsünde liegende giftige Wurzel der Sünde schuf (Róm. 5, 13), sondern ihre Früchte offenbarte. 

77) Estius, Comm. in Gal 3, 19. 

78 1. с.: Eine solche Steigerung der Sünde aber als göttliche Absicht, nur nicht als die letzte und absolute Absicht 
bei seiner Behandlung der sündigen Menschheit, zu denken: warum diess bei einem reinen Gottesbegriff Schwierigkeiten 
involviren soll, bekennen wir nicht zu verstehen. 

79) СЕ. Ваш l c. p. 574. — 90) Rom. 9, 4. — 8) Rom. 9, 11, 12. — 8) Rom. 9, 13. — 89) Rom. 9, 16. — 
81) Rom. 9, 18. — 89) Exod. 8, 15. 

sane gratia in causa fuit, sed regis mala voluntas. Gratiae efficacia se habet ut lucis ealorisque 
effectus. Eadem enim solis luce oculus incolumis suaviter afficitur, aegrotus vero acerbissimo dolore 
cruciatur et extinguitur, et solis lux per se bona est nec mutatur ejus natura пес desinit esse bona, 
quamvis oculus male se habens patiatur et tandem exstinguatur*5). Similiter etiam voluntas Dei 
gratiam largientis etsi semper bona, sancta, malo inimica, tamen varios atque adeo inter se oppositos 
effectus habet idque pro conditione hominis, eui gratia datur. Recte igitur seriptura testatur, Pharaonem 
se ipsum indurasse. Quod quamvis verum sit, nihilosecius diei potest, Deum hujus obstinationis et 
malitiae auctorem fuisse. Si enim Deus a monitis illis ae minis, quorum malum praevidit eventum, 
destitisset, non tantam contraxisset Pharao culpam, et si miraculorum ас prodigiorum numerum 
minuisset, aeque minuta esset et culpa. Penes Deum igitur potestas erat vel minuendae regis culpae, 
velaugendae. Quum igitur Deus faeultatem haberet operandi, aut non operandi, et altera ex parte, quamvis 
certo praevideret, quam malum eventum habiturae essent gratiae datae, nihilominus gratiae dona tribueret, 
jure quodam dici potest, malum hune eventum Dei consilio simul fuisse comprehensum, quum, ut iterum 
dicam, operaretur, ubi nulla erat operandi necessitas?"). Тайе quid objici posse, ipse apostolus sensit, 
quare quaestionem movit: „Dicis itaque mihi: Quid adhue quaeritur? voluntati enim ejus quis resistit“ 55)? 
Poterat respondere, Deum juste queri de peccatoribus, quod propriae voluntatis electione рессагещ, 
quum possent non peccare, liberum habentes arbitrium??). Аё non ita apostolus; et quasi senserit, ita 
поп omnem dubitationem tolli, alia ingreditur via. Ргоуосаё ad absolutam Dei in largiendis gratiis 
libertatem 0) et silentium imponit lectori ita quaerenti, quum non fas sit creaturae nimiae cognitionis ef 
scientiae cupiditate indulgenti scrutari, eur Deus hunc elegerit, illum reprobarit, simul significans, 
hominem non valere omnimodo secreta Dei consilia perspicere et dicere, cur Deus ita et non aliter 
egerit. Et revera non omnia Dei consilia plana sunt et aperta; sunt quaedam occultissima et quasi 
tenebris quibusdam involuta, quae qui perserutanda et rationis luee illustranda susceperit, mox intelliget, 
mentis humanae vires artis limitibus esse eireumseriptas. Interdum vero his jam in terris, quo Dei 
consilia spectent, intelligere licet, saepe etiam ipse Deus, quid voluerit, indicat. Ita Pharaonem, ut 
ait apostolus sacra innixus seriptura?), quamvis indignum sustinuit, ut ostenderet in eo virtutem suam 
divitiasque gloriae suae, et Israelitas hisce bonitatis suae documentis quasi vinculis sibi obstringeret. 
Quod et evenisse, васга docemur historia. Quae enim fecerat Deus in Aegypto, ita animos Israelitarum 
movit, ut horum beneficiorum recordatio nunquam deleri posset, et toto corde ipsi adhaererent Deo 
suo. Ка etiam in Esau rejecto et tot Israelitis ad salutem non perduetis nihil aliud Deum spectasse 
indigitat apostolus, nisi ut „ostenderet iram suam et notam faceret potentiam suam^*?. Ceterum 
apostolus (v. 31 et 32) Israelitas ideo dieit excidisse e salute, quod justitiam ex lege seetati fuerint, 
ipsos ergo suae miseriae esse auctores. Inde apparet, duas Paulum afferre eausas, еш Pharao et 
Israelitae permulti perierint: Dei in largiendis gratiis absolutam libertatem oecultaque ejus consilia, et 
propriam hominum culpam. 


86) Of, Hieron. ep. ad Hedib. Q. X.: Alioquin unus est solis calor et secundum essentias subjacentes alia liquefacit, 
alia indurat, alia solvit, alia constringit. Liquatur enim cera et induratur lutum, et tamen caloris non est diversa natura, 
Sic et bonitas et clementia Dei vasa irae, quae apta sunt in interitum i. e, populum Israel, indurat. 

87 Cf. Reischl, die heiligen Schriften des neuen Testaments, S. 647, Not. t.: Gilt es nun eine Ursache, welche 
frei, ob sie (ihrem Wesen entsprechend) in einem Falle wirken will oder nicht, zugleich ihres Wirkens thatsüchlichen 
Erfolg mit unfehlbarem Wissen voraussieht, so darf, wenn sie auch dann wirkt, wo sie voraussieht, dass der Erfolg selbst 
ein ihrem (ersten) eigentlichen Wollen entgegengesetzter sein wird, dennoch gesagt werden, dass auch dieser (schlimme) 
Erfolg, obgleich nieht durch das, was wirkt, sondern durch das, auf was gewirkt wird, herbeigeführt, um höherer Zwecke 
willen schon mit in der Absicht dieser wirkenden Ursache einbeschlossen war, eben weil sie wirken wollte da, wo sie 


auch hätte nicht wirken müssen. 
88) Rom. 9, 19. — 89) Estius, Comm. in h. 1. p. 286. — 90) Rom. 9, 11. 12; cf. II. Tim. 1, 9. — 9!) Exod. 9, 16. 


— 9? Rom. 9, 23. 

16. Hane inter S. Pauli disceptationem nostramque quaestionem quae sit statuenda similitudo, 
facile intelligitur. Lex enim mosaiea gratia Judaeis gratis data habenda est ac proinde, ut fert natura 
gratiae, non potuit non bona esse et in bonum finem data. Cur nihilominus moralem Israelitarum 
conditionem іп pejus verterit, hic quoque duas affert causas: malam Israelitarum voluntatem et 
secretum Dei consilium. Ostendit enim Rom. 7, T. sq., quomodo occasione legis per malam hominis 
voluntatem obtinuerit et ereverit peecatum. Altera vero ex parte affirmat, legem eo spectasse, ut 
augeret peccata, Deum ergo quodammodo auctorem fuisse peccati. Quum enim nulla cogente necessitate 
illam poneret causam, ex qua per accidens tanta mala emanatura esse praevidit, hie quoque dicere 
licet, Deum malum illum eventum certe praevisum in aeterno suo consilio constituendo respexisse, et hoc 
sensu jure dieere potuit S. Paulus, legem transgressionum gratia latam fuisse vel id secutam esse, ut 
augeret peccata. Jam si quaeris, quam ob rem Deus, praeviso malo illo eventu, non abstiterit a 
legislatione, quum dubitare non liceat, alia etiam via Israelitas eo perduci potuisse, ut peccatorum 
suorum conscii sibi fierent et desiderio futurae redemptionis implerentur, primum ita respondet apostolus, 
ut ргоуосе ad libertatem Dei in largiendis donis et secreta ejus consilia. „Сопешви Deus omnia in 
ineredulitate, ut omnium misereatur“ 33) et quasi causam hujus rei allaturus subjungit: ,,O altitudo 
divitiarum sapientiae et scientiae Dei! quam incomprehensibilia sunt judicia ejus et investigabiles viae 
ejus! Quis enim cognovit sensum Domini? aut quis consiliarius ejus fuit? Aut quis prior dedit illi, et 
retribuetur ei^**)? Deinde vero periculum facit, arcana illa consilia perserutandi Romanisque demonstrandi, 
qua permotus eausa legem Deus tulerit. Quumque abrogata jam lege vitam degeret et ipse christianae 
veritatis luce illustratus oeulos referret ad Israelitarum vitam, qualem se sub legis imperio formaverat 
legisque finem et eventum inter se conferret, eo perductus est, ut doceret, Deum, quamvis peccata 
auctum iri praevidisset, nihiloseeius dedisse legem, quum Бос modo Israelitas ad profundiorem peccatorum 
suorum intelligentiam et ad ardentius redemptionis desiderium perduci posse sciret, et ita malum illum 
legis eventum, respectu habito maximi boni inde emanantis, aeterno suo consilio comprehendisse et hoc 
sensu revera intendisse. 

Haec mihi vera S. Pauli de fine legi mosaieae proposito doctrina esse videtur, quam, si apostolum 
laudibus ornare liceat, profundam уосауепш ae subtilem. Nee tamen hie tacendum arbitror, talem de 
legis fine opinionem neque in ipsa lege usquam inveniri, neque a legislatore neque a prophetis saepissime 
de lege disserentibus prolatam defensamque esse. Sine dubitatione hi ommes, si quis quaesiisset, illum legi 
scopum assignassent, quem supra naturalem cujusvis legis positivae finem esse cognovimus, qui non 
est alius, quam ut ad bonum perducat et peccata соегсеаё ас tandem superet. Quo legem etiam 
mosaieam revera spectasse, omnia ejus mandata et moralia et eaerimonialia et judicialia perlustranti 
facile patebit. Ne ipsius quidem lesu Christi de lege dietis haee S. Pauli doctrina miti posse videtur. 
Immo quaerere licet, ipsene in hane incidisset opinionem, nisi assiduis cum Iudaeis de lege dispu- 
tationibus eo perductus fuisset. Demonstrandum enim ipsi erat, omnem omnino mosaicam institutionem 
id secutam esse, ut ludaei praesertim in moribus ad salutem in Christo consequendam praepararentur. 
Quum autem videret, eo non pervenisse Israélitas, пес tamen concedere posset, ita Dei consilia irrita 
faeta esse hominum malitia, huneque morum statum praeter voluntatem Dei obtinuisse, in hane adduetus 
est sententiam, ut assereret, Deum malum quoque illum eventum aeterno suo consilio comprehendisse, 
ut auctis peccatis augeretur etiam peccatorum cognitio et redemptionis desiderium, atque ita finis legis 
naturalis eo perfectiori modo apprehenderetur. Нос modo apostolus repugnantiam illam inter finem 
legi propositum et eventum, quem revera habuerat, explanavit. 


93) Rom. 11, 32. — 9) Rom. 11, 33. 34. 35. 

